RAAMATTU, EVOLUUTIO JA ARKEOLOGIA
Israelin kivet, osa 2
Olen ollut Daavidin kaupungin kaivauksilla yhtenä johtajista 4 vuotta.
Olen työskennellyt rohkeiden miesten kanssa.
"Daavidin kaupungin" ajatellaan usein viittaavan Betlehemiin.
Sitä voidaankin kutsua Daavidin kaupungiksi, -
mutta Daavid itse kutsui sillä nimellä -
jebusilaisilta valtaamaansa kaupunkia, Jerusalemia. 2. Sam. 5:6: -
"Ja kuningas meni miehinensä Jeru- salemiin jebusilaisia vastaan, jotka -
asuivat siinä maassa. He sanoivat Daavidille näin: "Tänne sinä et tule, -
vaan sokeat ja ontuvat karkoittavat sinut sanomalla: 'Ei tule Daavid tänne'.
Se oli linnoitettu kaupunki. Israelilai- set olivat vallannet maan kauan sitten.
Jerusalem oli viimeisiä linnoituksia, joita ei ollut vallattu.
"Mutta Daavid valloitti Siionin vuori- linnan, se on Daavidin kaupungin."
2. Sam 5:8 (engl.): "Ja Daavid sanoi sinä päivänä: -
'Siitä, joka nousee ylös vesitunnelia -
ja kukistaa jebusilaiset (Daavidin vihaamat sokeat ja ontuvat), -
tulee päämies ja päällikkö.'"
Luemme, että Jooab oli kyllin rohkea kapuamaan ylös vesitunnelia pitkin.
Hän pääsi kaupunkiin, avasi portit ja päästi joukot sisään.
Nämä valtasivat kaupungin.
Jae 9: "...Daavid asettui vuorilinnaan ja kutsui sen Daavidin kaupungiksi.
Ja Daavid rakenteli sitä yltympäri, Millosta sisälle päin."
Millo tunnetaan jo aika hyvin.
"Ja Daavid tuli yhä mahtavammaksi, -
ja Herra, Jumala Sebaot, oli hänen kanssansa. Hiiram, Tyyron kuningas, -
lähetti sanansaattajat Daavidin luo sekä setripuita, puuseppiä -
ja kivenhakkaajia; ja nämä rakensivat Daavidille palatsin."
Suuri kuningas, valtaisat rakennukset. Missä ovat todisteet tästä?
Tässä on tavallaan pattitilanne. Mitä tapahtui?
Babylonialaiset tuhosivat rakennukset.
Mitä setrille tapahtuu, kun sen sytyttää tuleen? Se palaa poroksi.
Jos setripuusta ja kivestä rakennettu Daavidin palatsi löytyisi, -
kertomus ei pitäisi paikkaansa. Mutta sitä ei löydy. "Tarua kaikki", sanotaan.
Mutta täytyisi löytyä todisteita, perus- tuksia ja vihjeitä sen olemassaolosta.
Niitä on löytynyt.
Tutkitaanpa Daavidin kaupungin historiataustaa.
Aloitetaan Kathleen Kenyonista. Hän oli valmistunut Oxfordista.
Häntä pidetään Israelin arkeologian modernisoijana.
Eli hän sai ihmiset kyseenalaistamaan Raamatun.
Hän työskenteli Jerikossa v. 1952―58.
Sen jälkeen hän tutki Daavidin kaupunkia vuosina 1961―68.
Hän päätteli näin: "Voi olla pettymys, -
ettei kaivauksilta ole löytynyt yhtäkään Daavidin kaupungin rakennusta.
Ei ole enää alueita, joilla olisi toiveita tehdä löytöjä siltä ajalta.
Tältä alueelta ei siis löydy tietoa varhaisesta Jerusalemista."
Toisin sanoen: "Täältä ei löydy mitään. Menkää pois. Turha edes etsiä.
Olen tutkinut. Mitään ei löydy." Hänen sanansa vaikutti moniin.
Hän kuoli, ja Daavidin kaupungin kai- vaukset tulivat Jigal Shilon vastuulle.
Hän teki rohkeaa työtä.
Hän sairastui ja kuoli nuorena.
Hän teki kaivauksia vuosina 1978―85 -
ja kuoli ennen kuin tutkimustulokset julkaistiin.
Hän kumosi Kenyonin tutkimustulokset yksi kerrallaan.
Jane Cahill on julkaisemassa hänen tutkimustuloksiaan.
Olen saanut kopiot alkuperäisestä työstä. Sitä ollaan julkaisemassa.
Sitten alue tuli Ronny Reichin ja Eli Shukronin vastuulle.
Shukron oli esimieheni vuosien ajan. Hyvin rohkeita miehiä.
He tuovat esiin totuutta rajusta vastustuksesta huolimatta.
Reich on diplomaattisempi, kun taas Shukron laukoo asioita suoraan.
Hän joutuu usein pulaan sen takia. Kumpikin taistelee totuuden puolesta.
Miehet, kuten Israel Finkelstein, vastustavat heidän työtään.
Finkelstein on Tel Avivin yliopiston arkeologian laitoksen johtaja.
Täytyy tuntea vasta-argumentit, jotta voi ymmärtää tutkimusten taustoja.
Finkelstein (2003): "...miltei ei mitään merkkiä isoista rakennuksista.
Myyttinen kuningaskunta on mielikuvituksellinen sepitelmä..."
Hänen lähtökohtansa näkyy tavasta, jolla hän seisoo. Se ei ole illuusiota.
Hän ei ilmiselvästi usko Raamattuun.
Hän luennoi hiljattain USA:ssa. Semi- naarin nimi oli "Mitä? Ei Moosesta!"
Sitä hän yrittää todistella.
Hänen kollegansa David Ussishkin sanoi samassa julkaisussa näin: -
"Todisteita Salomon mahtavasta pääkaupungista ei ole löytynyt, -
koska sitä ei ole ollut olemassakaan, ei siksi, koska ne ovat yhä maan alla."
Tämä on Israelissa, missä esitetään vastalauseita.
Ne voivat kuulostaa rajuilta, mutta odotapa kun päästään Eurooppaan, -
jossa asiaa jalostetaan ja liioitellaan.
Niles Peter Lemch Kööpenhaminan yliopistosta: -
"Arkeologinen aineisto on vahvistanut, -
ettei Daavidin ja Salomon kuningaskuntaa ollut olemassakaan."
Miten arkeologinen aineisto vahvistaa, ettei jotakin ole ollut olemassa?
Voi vahvistaa, että jotakin on ollut olemassa, -
mutta ehkä huomenna löytyy vahvis- tus sille, mitä ei vielä ole löytynyt.
Jane Cahill, joka on julkaisemassa piakkoin Shilon tutkimustuloksia, -
on hänkin rohkea tutkija, joka taistelee vastaan.
Hän kirjoittaa (Biblical Archeological Review, 2004): -
"Yhtenäisen kuningaskunnan kieltäjien yleisin argumentti -
on oletettu arkeologisten todisteiden puute."
Daavidin valtavaa setripuista palatsia ei voi löytää.
Babylonialaiset ja roomalaiset tuhosivat nämä rakennukset.
Silti on paikallaan sanoa: "oletettu" todisteiden puute.
"Useimmissa tapauksissa argumentit ovat harhaanjohtavia, -
epäloogisia tai epärehellisiä tai kaikkia kolmea."
Saatat ajatella, että hän ylireagoi, -
mutta tutkitaan todisteita ja katsotaan, onko hänen lausuntonsa perusteltu.
Mitä todisteita on olemassa Daavidin kaupungista?
Tässä on Temppelivuori. Kolmiomainen alue sen eteläpuolella -
oli jebusilaisten miehittämä. Sitä kutsutaan Daavidin kaupungiksi.
Vanhin viittaus kaupunkiin on Amarna-kirjeissä.
Ne ovat 1300-luvulta eKr., ajalta paljon ennen eksodusta.
Se on kirje Jerusalemin hallitsijalta Egyptin faraolle.
Neliön sisällä olevat kirjaimet viittaavat Jerusalemiin -
ennen Egyptistä lähtöä eli eksodusta.
Eksoduksen, Daavidin ja hänen väkensä tulon jälkeisestä ajasta -
on myös todisteita.
Tässä on yksi mallinnus.
Kaupungin uskotaan näyttäneen tältä Daavidin saapuessa.
Oikealla on kastelujärjestelmä, Siiloan allas alhaalla.
Ylhäällä on Salomon temppeli, -
ja heti sen alapuolella on Daavidin palatsi.
Rakenne, jota Cahill ja muut alkoivat ensimmäisenä tutkia, -
oli nuolen osoittama porrasmuodostelma.
Se on mielenkiintoinen.
Kenyon väitti, että se on vähitellen rakennettu satojen vuosien aikana.
Shilo kumosi kairaamalla reiän rakenteen läpi.
Kairaus osoitti, että rakennelma on yhtenäinen.
Se on täytynyt rakentaa kerralla, ei pitkän ajan kuluessa.
Jebusilaiset olivat rakentaneet sen. Se oli olemassa, kun Daavid saapui.
Rakenteen juuressa, perustuksessa, -
on jotakin, minkä on täytynyt olla suurta.
Mikä tarvitsee tällaisen perustuksen? Talon arvioidaan olleen 6-kerroksinen.
Mikä muu tarvitsisi näin vahvat perustukset?
Juuressa on myöhempiä rakenteita -
ensimmäisen temppelin kauden lopusta -
eli ajalta ennen babylonialaisten tuloa.
Yhtä juuressa olevaa myöhempää rakennetta -
kutsutaan arkistorakennukseksi, hyvästä syystä.
Täällä säilytettiin tärkeitä asiakirjoja. Ne ovat palaneet.
Asiakirjat oli sinetöity savisinetillä.
Viranomainen, joka lähetti asiakirjan, -
sinetöi ne sinettisormuksella tai leimasimella.
Täällä säilytettiin asiakirjoja, koska täältä löytyi runsaasti sinettejä.
Tuli itse asiassa kovettaa saven ja parantaa sinetin säilyvyyttä.
Tästä arkistorakennuksesta on löyty- nyt 51 tällaista sinettiä eli bullaa.
Ne on ajoitettu ensimmäisen temppelin kauden loppuun, -
kun babylonialaiset tulivat ja polttivat kaiken.
Sinettien avulla ajoitetaan usein artefakteja.
Vasemmassa reunassa on leimasin.
Oikeassa reunassa näkyy savisinetti.
Näitä löydettiin 51 kappaletta.
Oli hämmästyttävää huomata, mitä niissä luki.
Tässä on Asarjan, Hilkian pojan, sinetti.
Hänet mainitaan 1. Aik. 9:ssä. Hän kuului ylipappien sukuun -
ja toimi ensimmäisen temppelin kauden loppupuolella.
Sitten on Gemarjan, Saafanin pojan, sinetti.
Hän toimi kirjurina Joojakimin hovissa.
Joojakim oli kuninkaana babylonialaisten saapuessa -
ensimmäisen temppelin kauden loppupuolella.
Baaruk mainitaan samassa jakeessa.
Hän oli Jeremian kirjuri. Jeremia mainitsee hänet 26 kertaa.
Baarukin sinettejä on kaksi.
Toisen kääntöpuolella on hänen peukalonjälkensä.
Eräs "puoliliberaali" arkeologian kirja, -
"Archaeology in the Old Testament" (1998), mainitsee, -
että savisinetti, jolla suljettiin papyrusasiakirjoja, -
kuului Neerian pojalle Baarukille (Jer. 36:4).
Löytyi myös kuninkaan pojan, Jerahmeelin, sinetti.
Jerahmeel oli se, joka käski ottaa kiinni Jeremian.
Nämä olivat tärkeitä henkilöitä, joilla oli valtuudet sinetöidä asiakirjoja.
Sinettejä löydettiin tästä arkistosta.
51 löydetystä sinetistä, bullasta, 26:n omistaja mainitaan Raamatussa.
51:stä 26:een löytyy viittaus.
Raamatussa kuvaillaan hovin viranomaisia.
Mahtava ja selvä vahvistus siitä, -
että Raamattu tietää, mistä se puhuu, kuvaillessaan näitä ihmisiä.
Tarkastellaanpa vesitunnelia, jota pitkin Jooab nousi kaupunkiin.
2. Sam. 5:8 (engl.): "Siitä, joka nousee ylös vesitunnelia..."
Asia on herättänyt paljon kysymyksiä.
On esitetty monia paikkansa pitämättömiä asioita.
Jerusalemin kaupungissa oli kastelujärjestelmä ja lähde, -
josta puhumme kohta.
Vesikanava kulki ulkomuuria myöten. Muurissa oli aukkoja, -
joista johdettiin kasteluvettä viljelysmaille.
Jooab pujahti aukosta vesitunneliin ja tunkeutui näin kaupunkiin.
Nykyään voi kävellä vesitunnelissa, kuten vaimoni tekee kuvassa.
Se on suosittu turistien aktiviteetti Jerusalemissa.
Kulje Jooabin reitti.
Vesi tulee Giihonin lähteestä.
Se mainitaan Raamatussa lukuisia kertoja.
Se tuo vettä Jerusalemin kaupunkiin. Yksi harvoja vesilähteitä Israelissa.
Lähde on hyvin runsasvetinen.
2. Aik. 32:30: "Hiskia myös tukki Giihonin veden yläjuoksun -
ja johti veden alas, länteenpäin, Daavidin kaupunkiin."
Nyt he asuivat kaupungissa.
Assyrian kuningas Sanherib valmistautui valtaamaan Jerusalemin.
Ehkäpä hekin tunkeutuisivat kaupun- kiin vesitunnelia pitkin, kuten Jooab.
Hiskia rakensi suojaksi ulkomuurin -
ja ohjasi veden uudelleen kaupungin länsipuolelle.
Tässä kuvassa näkyy lähde ja tunneli, joka hakattiin.
Se vie kohti kaupungin länsipuolta. Katsomme kohta, minne se menee.
Giihonissa oli torni, joka suojasi lähdettä.
Lähteellä oli aukio, jolla Salomo kruunattiin.
Luemme 1. Kun. 1:33:sta: Ja kuningas [Daavid] sanoi heille: -
"Ottakaa mukaanne herranne palvelijat ja pankaa poikani Salomo -
minun oman muulini selkään ja viekää hänet alas Giihonille.
Siellä pappi Saadok ja profeetta Naatan -
voidelkoot hänet Israelin kuninkaaksi."
Kruunajaisseremonia oli nuolen osoittamassa paikassa.
Lähde oli täällä. Sen suojaksi oli rakennettu torneja.
Oikeastaan torneja oli vain yksi. Se on käynyt ilmi kuvan piirtämisen jälkeen.
Missä Salomo kruunattiin?
Arkeologit ehdottivat pientä tilaa (2,4 x 3,7 m). "Sen täytyi olla täällä."
David Elid on yksi arkeologi, joka työskentelee kanssamme siellä.
Hän kuunteli opasta, joka selitti näin.
Hän alkoi pohtia Raamatun tekstiä.
Seremoniassa oli muuleja ja profeet- toja. Pieni tila ei olisi riittänyt.
He luulivat hänen seonneen.
Hän sieppasi moukarin ja alkoi rikkoa muuria. "Täytyy olla enemmän!"
Muuri oli kuningatar Helenan raken- nuttama, vuoden 300 jKr. tienoilta.
Hän oli Konstantinuksen äiti. Hän sotki pahasti asioita siellä.
David rikkoi muurin, ja takaa paljastui suuri tila, lähes tämän salin kokoinen.
Sinne mahtuisivat muulit, jotka mainitaan seremonian yhteydessä.
Kuvassa näkyy tuo alue Giihonin lähteen luona.
Lähteen vettä ohjattiin myös säiliöön, joka on ajoitettu Melkisedekin aikaan.
Sanheribin hyökkäyksen edellä säiliö päätettiin täyttää.
Lähdettä haluttiin suojella mahdollisen hyökkäyksen varalta.
Lähde on strategisesti tärkeä.
Olimme mukana kaivamassa auki Hiskian täyttämää säiliötä.
Säiliö oli täynnä keramiikkaa, artefak- teja ja epäjumalankuvia Hiskian ajalta.
Kuvassa keskellä on poikani.
Poika löysi rikotun epäjumalankuvan.
Niitä löytyi lukuisia. Jokainen löydetty epäjumalankuva oli rikottu.
Monet ruukut ja öljylamput olivat ehjiä, muttei yksikään epäjumalankuva.
Hiskia ei tullut toimeen epäjumalanpalvojien kanssa.
Hän rikkoi epäjumalankuvat ja heitti ne säiliöön.
Tämä on pohjoiseen kulkevan vasikan eteläpää. Vasikanpalvonta oli yleistä.
2. Aik. 32:30:n mukaan Hiskia johti veden kaupungin länsipuolelle.
Näimme poistoaukon lähteessä lännen puolella.
Tekstin mukaan hän tukki veden juoksun ja johti veden länsipuolelle -
sekä rakensi lammikon ja vesijohdon ja johti veden kaupunkiin.
Tässä on kartta alueesta. Giihonin lähde näkyy punaisella.
Tummansininen viiva on Hiskian kaivauttama vesitunneli.
Vaaleansininen viiva osoittaa, missä alkuperäinen vesijohto kulki.
Hiskia rakensi ulkomuurin sen suojaksi, kuten tulemme näkemään.
Vesitunnelia pitkin voi kävellä yhä.
Raamattu kuvaa tunnelia Hiskian kaivauttamiksi.
Vuosia sitten löydettiin kirjoitus, joka kuvaa tunnelin rakentamista.
Tässä on siitä kuva. Tunnelia alettiin kaivaa molemmista päistä.
Kun työmiehet lähestyivät toisiaan, he alkoivat kuulla toistensa äänet.
Lopulta he kohtasivat, hakku hakkua vasten. Tunnelin pituus mainitaan.
Se on olemassa, kuten Raamattu kuvaa ja kirjoitus vahvistaa.
Tunneli jatkui Siiloan altaalle.
Niin sanotaan Raamatussa. Tunneli johtaa pieneen lampipahaseen.
Se oli pähkinä purtavaksi, sillä Siiloan altaan pitäisi olla suurempi, -
mutta se on vain pieni mitätön lampi, kuten kuvasta näkyy.
Raamatun mukaan vesi kulkee tunne- lin läpi, mutta tämä lampi on mitätön.
Ympäröivät rakennukset ovat Bysantin ajalta, eivät siis kovin vanhoja.
Saimme tietää, ettei tämä ole Siiloan allas. Vaaleansininen alue alhaalla -
on paljon isompi allas, 40 aaria. Löysimme sen vuonna 2004.
"Mutta eihän tunneli mene sinne?" Menee.
Huomasimme sen viime kesänä, kun autoimme tunnelin kaivauksissa.
Tunneli jatkui pikku lammikon ohi isoon altaaseen.
Palataan Giihonin lähteelle, jonka suojaksi oli rakennettu torneja.
Uskon, että torniin viitataan Luuk. 13:ssa. Nuoli osoittaa paikan.
Jeesus sanoi Luuk. 13:4:ssa: "Taikka ne kahdeksantoista, -
jotka saivat surmansa, kun torni Siloassa kaatui heidän päällensä..."
Löysimme paikan, johon torni oli kaatunut, sekä valtavat kivet, -
jotka olivat luultavasti jebusilaisten paikalleen asettamia.
Torni oli rakennettu lähteen suojaksi.
Täällä 18 ihmistä sai surmansa. Itse asiassa on yhdeksästoistakin.
Ei, se on poikani, joka poseeraa.
Hän löysi palasen aasin selkärankaa kaivauksilta aivan tornin vierestä.
Hän esitti, että ehkä aasi potkaisi tornin nurin. Tuskinpa vain.
Meillä on tosi hauskaa, kun tutkimme aluetta.
Eräs mielenkiintoinen löytö on Hiskian muuri, Eli Shukronin löytämä.
2. Aik. 32: "Kun Hiskia näki Sanheribin tulevan -
ja olevan aikeessa sotia Jerusalemia vastaan...
Ja hän rohkaisi mielensä, rakensi koko revityn osan muuria -
ja korotti torneja ja teki sen ulkopuolelle toisen muurin..."
Uuden tunnelin lisäksi hän rakensi toisenkin ulkomuurin.
Tässä se on.
Kenyon väitti, ettei tätä muuria ole olemassakaan.
"Jos se olisi olemassa, olisin löytänyt sen."
Jos hän olisi etsinyt, hän olisi löytänyt.
Tätä on vaikea olla löytämättä. Tämä on valtavankokoinen.
Mutta kun ei etsi eikä usko sen olevan olemassa, on helppo olla löytämättä.
Muuri on olemassa juuri niin kuin Raamattu sanoo.
Länsipuolella äärimmäisessä laidassa...
Neh. 2:17:ssä kuvataan, miten Nehemia rakensi uudelleen muurin.
Neh. 3:8:ssa sanotaan: -
"he panivat kuntoon Jerusalemia Leveään muuriin saakka."
Aivan länsirajalle asti.
Kun menee länsipuolelle ja katsoo muuria, -
se on seitsemän metriä leveä.
Se on uudelleen rakennetun muurin levein kohta.
Juuri sellainen kuin kuvauksissa.
Daavidin huoneen haudat... Kenyon väitti, ettei niitä ole olemassakaan.
1. Kun. 2:10:n mukaan Daavid haudattiin Daavidin kaupunkiin.
On löydetty monia profeettojen hautoja, -
joten pitäisi löytää myös Daavidin hauta.
Me löysimme sen.
Se oli vaikeaa, koska kuningatar Helena oli tehnyt tästä louhoksensa.
Moni asia viittaa siihen, että hauta- rakennelma oli aikanaan hyvin kaunis.
Voi nähdä, mistä Helena on leikkauttanut kiviä -
omia rakennustarpeitaan varten, ja koko paikka on tuhottu.
Jopa liberaalit myöntävät, että nämä olivat Daavidin ja Salomon haudat.
Ne olivat luultavasti kauniit, ennen kuin Helena tärveli ne.
Vielä tänäänkin on jäljellä joitakin osia muurista, joka ympäröi temppeliä.
Roomalaiset tunkeutuivat alueelle ja tuhosivat Herodeksen temppelin.
Osa tukimuurista, ei siis temppelistä, -
on tässä. Sitä sanotaan usein Itkumuuriksi tai Länsimuuriksi.
Aivan ylälaidassa näkyy pieniä kiviä. Ne ovat ristiretkeläisten asettamia.
Keskiosan rakensi Hadrianus.
Alaosan isommat, koristeellisemmat kivet ovat Herodeksen ajalta.
Muuri jatkuu noin yhdeksän metriä maan alle. Kaikki ei ole näkyvissä.
Tässä on muutamia kiviä Herodeksen ajalta. Reunoissa kulkee koristeura.
Muurin eteläkärki kaivettiin esiin noin 15 vuotta sitten.
Se on hyvin mielenkiintoinen. Pikku- kivet ylhäältä ovat ristiretkien ajalta.
Alaosa on Herodeksen ajalta. Kiinnitä huomiota seinän rakenteeseen.
Se näytti mitä luultavimmin tältä. Sitä kutsutaan Robinsonin kaareksi.
Robinson löysi sen kaivauksillaan jo kauan sitten, sata vuotta sitten.
Silloin ei ollut kaivettu sitä alemmas.
Kaari kiinnittyi tähän. Silta johti alas ensimmäisen vuosisadan kauppoihin.
Kaari kohosi ensimmäisen vuosisadan kadun ylle.
Koko yläosa oli täynnä valtavia, koristeellisia rakennuksia.
Ne sortuivat alas, kun roomalaiset tuhosivat kaiken.
Tämä ei siis ole temppelin muuri vaan sen tukimuuri.
Muurin alapuolella, ensimmäisen vuosisadan kadulla, on jälkiä, -
joita putoilevat kivet jättivät. Aivan kuten Raamatussa sanotaan.
Muurit ja niiden sortuminen vahvistavat Raamatun kertomuksen.
Kun luemme Temppelivuoresta, Siiloan altaasta -
ja tästä alueesta Daavidin kaupungissa, -
luemme portaista, jotka vievät alas altaalle.
Nehemia (3:15) puhuu Siiloan altaasta ja portaista, -
jotka vievät alas Daavidin kaupungista.
Kymmenen vuotta sitten eräs uskova arkeologi teki kaivauksia eteläosassa -
ja löysi portaat, jotka vievät Siiloan altaalle, kuten Raamattu sanoo.
Matkaa on noin 800 metriä, joten koko portaikko ei ole näkyvissä.
Alettiin tutkia näitä portaita. Nämä ovat tärkeät.
Jeesus ja apostolit seisoivat näillä portailla. Tässä on Kaunis portti.
Arvaa, kuka tukki sen? Helena, Konstantinuksen äiti, -
joka teki kaikenlaista. Miksi hän tukki sen? En tiedä.
Aivan Kauniin portin alapuolella on paikka, -
jossa Ap. t. 3:n rampa hypähti ylös.
Siellä Pietari ja Johannes julistivat.
Kun käännymme oikealle, näemme, -
että portaat levittäytyvät Temppelivuoren eteläreunalle -
kohti Öljymäkeä, joka siintää taustalla.
On sanottu, että Öljymäki on temppelistä sapatinmatkan päässä.
Kuvasta näemme, mikä on etäisyys.
Kun käännymme edelleen oikealle, -
näemme portaiden laskeutuvan kohti Daavidin kaupunkia.
Kairaamalla selvisi, että portaat jatkuvat aina Siiloan altaalle, -
vaikkakaan niitä ei löytynyt altaan läheltä.
Joh. 9:7:ssä Jeesus käski sokean peseytyä Siiloan altaalla.
Viimein vuonna 2004 löysimme oikean altaan.
Se on tämä viikunapuiden ja granaattiomenapuiden peittämä alue,-
jonka omistaja on anglikaanikirkko.
Se sanoo: "Tämä on meidän lehtomme. Ette saa kajota siihen."
Neuvotteluja käydään paraikaa.
Kesäkuussa 2004 siellä korjattiin viemäriputkea, -
ja työmaalta löytyivät nämä portaat.
Eli Shukron tunnisti tämän heti Siiloan altaaksi, vaikka hänelle naurettiin.
Marraskuussa 2004 otimme tämän kuvan. Portaita oli kaivettu esiin.
Kesäkuussa 2005 siellä näytti tältä.
Meillä ei vieläkään ole kaivauslupaa, mutta meillä on lupa korjata viemäri.
Teemme hyvin perusteellista työtä korjatessamme viemäriä.
Kairausten perusteella uskomme, että allas näytti tältä.
Altaassa pystyi kastamaan 3 000 ihmistä samanaikaisesti.
Temppelivuori on vasemmalla.
Jyrkänne tukkii tien.
Missä ovat Temppelivuorelle johtavat portaat? Löysimme portaita täältä.
Ne johtivat aukiolle, jota reunusti pylväikkö.
Ajattelimme, että portaat kääntyvät myöhemmin kohti pohjoista.
Tutkimuksissa kuitenkin kävi ilmi, ettei näin ollut.
Tässä on portaikko, joka jatkuu koko matkan Siiloan altaalle.
Olemme tehneet kaivauksia siellä vuodesta 2004.
Tässä on vaimoni sekä Ronny Reich punaisessa paidassa.
Tältä siellä näytti kesäkuussa 2007.
Allas on valtava. Mutta missä ovat portaat?
Jyrkänne tukkii tien. Jatkoimme tutkimuksia. Kuvaus Neh. 3:15:stä: -
"hän korjasi Vesijohtolammikon muurin [...] niihin portaisiin saakka, -
jotka laskeutuvat Daavidin kaupungista".
Tässä yksi esimiehistämme kävelee kohti aluetta.
Nuoli osoittaa kohtaa, joka löytyi vasta hiljattain.
Jyrkänteessä oli kohta, joka oli vähän liian symmetrinen.
Se oli täytetty Jerusalemin tuhossa syntyneellä jätemaalla.
Se tukki valtavan tunnelin, joka puhkaisi jyrkänteen.
Näettekö puuportaat, jotka johtavat siihen kohtaan?
Kun menimme siitä läpi, löysimme hämmästyksemme portaat, -
joita olimme etsineet ja jotka johtavat Temppelivuorelle.
Josephus tuo asiaan lisävalaisua.
Hän kuvailee portaita sekä niiden alapuolista tunnelia.
Alun perin se oli viemäritunneli. Josephus oli saanut kuulla, -
että monet olivat paenneet Jerusalemin piiritystä ja tulleet tänne.
He yrittivät paeta Jerusalemista, kun roomalaiset piirittivät sitä.
Roomalaiset löysivät nämä juutalaiset tunnelista portaiden alta.
Jalkaväki määrättiin puhkaisemaan reikiä tunneliin portaikon alle.
Portaikossa voi yhä nähdä aukkoja.
Tunneliin kaadettiin kiehuvaa öljyä. 3 000 juutalaista kuoli.
Paljon enemmän ihmisiä kuoli piirityk- sessä, mutta tämä oli yksi tragedia.
Tunneliin voi tutustua. Tässä yläpuoli- nen portaikko ja alapuolinen tunneli.
Aluetta on kaivettu lisää viime kuukausina.
Nyt se on kolme metriä korkea.
Eli Shukron on Daavidin kaupungin kaivausten johtajia.
"Roomalaisia paenneet juutalaiset laskeutuivat viemäritunneleihin -
ja piileskelivät siellä päiviä, kuten Josephus Flavius kuvailee.
Löysimme tunneleista keittoastioita ja patoja.
Niissä oli yhä jäämiä ruoasta. [Myös Josephus mainitsee sen.]
Löysimme myös kiviastioita ja muita esineitä siltä ajalta.
Juutalaiset ilmeisesti käyttivät niitä, kunnes sotilaat löysivät heidät."
Artefaktihuoneessamme on yksi tällainen pata.
Niitä juutalaisilla oli mukanaan, kun heidät poltettiin elävältä tunnelissa.
Yksi uusi iso osa tunnelista avattiin 11.9.2007.
Tutkimukset siis jatkuvat. Löysimme tunnelin, koska uskomme Raamattuun
Seurasimme Raamatun johtolankoja ja löysimme sen juuri sieltä.
Mainitsen lopuksi vielä yhden asian.
"The New York Times" -lehti kirjoitti vuonna 2005: -
"Kuningas Daavidin palatsi löytyi".
Rakennus, jota Kenyonin mukaan on turha edes etsiä.
"Israelilaisarkeologi uskoo löytäneensä Itä-Jerusalemista -
kuningas Daavidin myyttisen palatsin."
Hiiram lähetti Daavidille rakennus- tarpeita palatsia varten (2. Sam. 5).
Hiiram hallitsi Tyyrossa, Foinikian pääkaupungissa.
Hän rakennutti palatsin Daavidille. Naimakauppojakin oli.
Täytyisi siis etsiä foinikialaistyylistä palatsia keskeltä Jerusalemia.
Se olisi helppo tunnistaa. Eilat Mazar on löytänyt juuri sen.
Hän työskentelee Heprealaisessa yliopistossa. Isoisä löysi portaat -
Temppelivuoren eteläpuolelta Kauniin portin läheltä.
Missä on tämä valtava rakennus?
Tässä on Mazarin löytämä valtava rakennus. Se on suunnattoman suuri.
Tämä sieltä paljastui. Kuva on otettu vuonna 2007.
Tämä on vain osa siitä. Rakennus jatkuu kadun toisella puolella.
Rakennus oli ainakin kuusikerroksinen.
Työskentelimme kadun toisella puolella kesällä.
Kuvasta näkyy, miten rakennus jatkuu yhä alemmas. Suunnattoman suuri.
"Monumentaalinen" ei riitä kuvaamaan sen kokoa.
Oli ilo työskennellä siellä ja auttaa kaivauksilla.
Videolta saa hieman käsitystä siitä, millaista työ siellä on.
Löysimme keramiikkaa, jonka perusteella voitiin tehdä ajoituksia.
Kuvassa keramiikkaa löytöpaikalla.
Keramiikka on 900-luvulta eKr. eli ilman muuta Daavidin ajalta.
Paikka sijaitsee aivan Temppelivuoren alapuolella.
Mazar kuvaa löytöä "The New York Times" -lehdessä: -
"Arkeologia on teknistä, mutta lähteisiin pitää suhtautua avoimesti.
Työskentelen Raamattu toisessa, kaivauslapio toisessa kädessä.
Yksi tärkeimmistä vihjeistä löytyi yllättäen Raamatusta.
2. Sam. 5:17 (engl.): "Daavid meni alas [palatsistaan linnoitukseen]."
Tiedettiin, missä linnoitus on. Palatsin täytyi olla sen yläpuolella.
Hän kirjoitti artikkelissaan, missä palatsi on Raamatun mukaan.
"Tarvitsen rahoituksen kaivauksilleni. Tästä näkee, onko Raamattu totta."
Ennen kuin mitään oli löytynyt.
Sieltä hän kaivoi, ja hän löysi sen, -
juuri niin kuin hän oli artikkelissaan edeltä käsin kirjoittanut.
Tätä analysoidaan tieteellisessä kommentaarissa Jerusalemissa.
"Raamatun teksti kuvaa tarkasti -
Daavidin foinikialaistyylisen palatsin rakentamista tietyllä vuorella..."
Tietty vuori, foinikialaistyyli, Raamatun teksti.
"...ajalta 1000―900 eaa.
Löytyi foinikialaistyylinen rakennus juuri siltä ajalta -
vuorelta, joka paikannettiin tekstin ja aiempien löytöjen perusteella.
Löytö ei ollut sattuma. Se tehtiin huolellisten otaksumien perusteella.
Nykyisiä kaivauksia esitettiin kokeeksi.
Sattuman osuus on häviävän pieni."
Ei voi sanoa muuta kuin "aamen".
Näin tieteen pitäisi edetä. Näin tehtiin. Se vahvistettiin.
Pahoitteluni, liberaalit. Näin se menee.
Tehdään yhteenveto todisteista, jotka on saatu Israelin kivistä.
Olemme tutkineet Joosuan alttaria Eebalinvuorella, -
Gilgalin alttarikiviä, Jerikon sortunutta muuria, Raahabin taloa, -
Bileam-kirjoitusta, Siilon tasannetta, Salomon vahvistettuja portteja, -
hepreankielistä tekstiä Jeremian ajalta, Jerobeamin alttaria Danissa -
ja "Daavidin huone" -kirjoitusta. Sitten tullaan Daavidin kaupunkiin.
On löytynyt nuolenpääkirjoitusta 1300-luvulta eKr. -
eli ajalta ennen pakkosiirtolaisuutta, Siionin linnake, -
porrasrakennelma, hallintorakennus, josta löytyi 51 sinettiä eli bullaa.
Niissä oli 26 raamatunhenkilön nimi. Jooabin vesitunneli, Giihonin lähde, -
kruunauspaikka Raamatun vihjeiden perusteella, -
Melkisedekin säiliö, Hiskian tunneli, Siiloan torni, joka kaatui, -
Hiskian valtava muuri, Nehemian uudelleen rakentama Leveä muuri, -
Daavidin ja Salomon haudat, Siiloan allas, portaikko temppelistä -
ja Daavidin massiivinen palatsi, 180 metriä leveä, kuusi kerrosta.
Jane Cahill puhui totta sanoessaan, -
että on olemassa oletettu todisteiden puute.
Eikä hän liioittele sanoessaan, että vasta-argumentit ovat -
harhaanjohtavia, epäloogisia tai epärehellisiä tai kaikkea kolmea.
He valehtelevat sen minkä ehtivät, sanottaisiin Texasissa, -
kun he sanovat, ettei Daavidin kaupungista ole todisteita.
Tökerön harhaanjohtavaa, epäloogista ja epärehellistä.
Päätämme siteeraamalla Adam Zertalia.
Hän on tutkinut Manassen aluetta 20 vuotta. Aluksi ateisti, nyt uskova.
"Israelin historiaa on mahdoton tutkia ilman Raamattua.
Raamatun historiallinen arvo näyttäytyy kerta toisensa jälkeen.
Sen kertomuksissa on säilynyt paikkansa pitävä muistitieto, -
joka odottaa löytämistään... [ei vain pyhäkoulujen opetuksissa] -
arkeologisissa kenttätutkimuksissa ja analyyttisessa ajattelussa."
Hän viittaa tutkimuksiinsa Manassessa.
"Alue on tärkeä varhaisen Raamatun uskottavuuden kannalta.
Lähes tuhat uutta kohdetta..."
Hän on löytänyt ne 20 vuoden aikana yksin Manassessa.
Tuhat uutta kohdetta, joihin Raamattu viittaa.
"...luovat uuden arkeologisen todellisuuden, -
joka kytkee 5. Moos. kirjan, Joosuan kirjan ja Tuomarien kirjan -
niiden todellisiin tapahtumapaikkoihin.
Tuhat kohdetta. Se on aika paljon. Miten sitä vastaan voi väittää?
Se on mahdotonta, kuten hän sanoo.
Kun tarkastelemme todisteita ja jätämme poliittiset taistelut -
ja uskonnolliset kiistämiset sikseen, todisteet ovat musertavan vakuuttavat.
Niin voimme olla aina valmiit vastaamaan, kuten Pietari kehottaa, -
kun meiltä kysytään, mikä on toivomme perustus, -
ja se kestää ja saattaa vastustajat naurunalaiseksi.
Suomennos: Marianne Tenetz